වසර 10 කට වැඩි කාලයක් වීසා නොමැතිව අනවසරයෙන් ශ්‍රී ලංකාවේ රැඳී සිටීම හේතුවෙන් අත්අඩංගුවට ගත් බංග්ලාදේශ භික්ෂුව ලබන මස 3 වනදා දක්වා රක්ෂිත බන්ධනාගාර ගත කර තිබෙනවා.තඹුත්තේගම මහේස්ත්‍රාත්වරයා හමුවට ඊයේ ඉදිරිපත් කිරීමෙන් අනතුරුවයි එම හිමිනම මෙලෙස රක්ෂිත බන්ධනාාගර ගත කර ඇත්තේ.රාජාංගණය යාය 11 ප්‍රදේශයේ නිවසක නවාතැන් ගෙන සිටියදී පොලිස් භාරයට ගත් මෙම භික්ෂුව ළඟ හැඳුනුම්පතක්, විදේශ ගමන් බලපත්‍රයක් හෝ අනන්‍යතාව තහවුරු කළ හැකි කිසිදු ලේඛනයක් තිබී නැහැ.සිංහල භාෂාව හොඳින් කථා කළ හැකි මොහානන්ද සුභානන්ද නමින් හඳුන්වාගන්නා 33 හැවිරිදි මෙම භික්ෂුව අදාළ නිවසේ දින කිහිපයක සිට නවාතැන් ගෙන සිට ඇති බවට පොලිස් පරීක්ෂණවලදී අනාවරණ වී තිබෙනවා.